IEPIRKUMA LĪGUMS Nr. SPSBR-26-653-lī
“Basketbola bumbu piegāde Rīgas Basketbola skolas vajadzībām”

Iepirkuma identifikācijas Nr. SPSBR-26-6-iep

Dokumenta datumu skatīt laika zīmogā					                                
Rīgas Basketbola skola, tās direktores Sandras Vārpiņas personā, kura rīkojas saskaņā  ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 12.06.2024. nolikuma Nr.RD-24-420-no Rīgas Basketbola skolas nolikums 48. punktu , turpmāk – Pasūtītājs, no vienas puses, un
sabiedrība ar ierobežotu atbildību “RANTZOWS SPORT”, tās valdes locekļa Ervīna Aprupa personā, kurš darbojas saskaņā ar statūtiem, turpmāk – Piegādātājs, no otras puses,
abi kopā turpmāk saukti – Puses, vai katra atsevišķi – Puse, pamatojoties uz iepirkuma “Basketbola bumbu piegāde Rīgas Basketbola skolas vajadzībām” (iepirkuma identifikācijas Nr. SPSBR-26-6-iep), turpmāk – Iepirkums, rezultātiem, kas tika veikts saskaņā ar Publisko iepirkumu likuma 9. panta prasībām, un Piegādātāja iesniegto piedāvājumu noslēdz šo Līgumu, turpmāk – Līgums, par tālāk minēto:
1. Līguma priekšmets
1.1. Pasūtītājs pasūta, pērk un pieņem, bet Piegādātājs atbilstoši Līguma 1. pielikumā norādītajai tehniskajai specifikācijai un iesniegtajam finanšu piedāvājumam pārdod un piegādā Pasūtītājam basketbola bumbas, turpmāk - Preci.
1.2. Katrs pasūtījums tiek noformēts kā atsevišķs darījums, kura ietvaros Puses savstarpēji vienojas par sortimentu, daudzumu un cenu, un katrs pasūtījums tiek piegādāts saskaņā ar Preču pavadzīmēm.
2. Līguma summa un norēķinu kārtība
2.1. Līguma summa ir EUR 21898.70 (divdesmit viens tūkstotis astoņi simti deviņdesmit astoņi euro 70 centi) neieskaitot pievienotās vērtības nodokli, turpmāk – PVN, PVN tiek aprēķināts saskaņā ar Latvijas Republikas spēkā esošiem tiesību aktiem.
2.2. Līguma summa ietver visus ar Līguma izpildi saistītos Piegādātāja izdevumus, tai skaitā izdevumus par Preces piegādi, garantiju un apmaiņu, atbilstoši Līguma nosacījumiem.
2.3. Preces cena ir norādīta Līguma 1. pielikumā un tā nav maināma Līguma darbības laikā. 
2.4. Samaksa tiek veikta ar bankas pārskaitījumu uz Piegādātāja norādīto norēķinu kontu 10 (desmit) darbdienu laikā pēc rēķina saņemšanas. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
2.5. Piegādātājs Līguma ietvaros izrakstāmo rēķinu sagatavo elektroniski (ievietojot www.eriga.lv sistēmā). 
2.6. Pasūtītājs nepieciešamības gadījumā var mainīt Preces piegādes adresi (Preču piegādes adreses maiņas gadījumā Pasūtītājs Piegādātāju informē 2 (divu) darba dienu laikā pirms saskaņotā piegādes termiņa).
2.7. Ja notiek Preču/ Preces piegādes termiņa kavējums, Pasūtītājs ir tiesīgs, par to rakstiski informēt Piegādātāju un samazināt maksājumu par attiecīgo līgumsoda summu.

3. Preču piegādes un pieņemšanas – nodošanas kārtība
3.1. Piegādātājs bez papildus samaksas nodrošina Preču piegādi Preču tehniskajā specifikācijā (Līguma 1. pielikums) noteiktajā adresē 10 (desmit) darbdienu laikā no pasūtījuma izdarīšanas brīža.
3.2. Piegādātājs 2 (divas) darba dienas pirms paredzētā piegādes laika telefoniski saskaņo ar Pasūtītāju piegādes laiku. 
3.3. Pasūtītājs pieņem no Piegādātāja Preces, ja tās atbilst Līguma un Preces tehniskās specifikācijas nosacījumiem (Līguma 1. pielikums).
3.4. Piegādātājs Preces Pasūtītājam nodod kopā ar dokumentāciju, piemēram, kas satur Preces raksturojumu, īpašības, uzglabāšanas un lietošanas noteikumus – instrukcijas, rokasgrāmatas, garantijas dokumentāciju un citus dokumentus latviešu valodā, ja vien Iepirkuma tehniskajā specifikācijā attiecībā uz konkrētu Preci, nav noteikts citādi. 
3.5. Risku par Preču nejaušu bojāeju līdz attaisnojuma dokumenta parakstīšanai uzņemas Piegādātājs. 
3.6.  Par Preces piegādes dienu tiek uzskatīta diena, kad ir parakstīts piegādāto Preču  Pieņemšanas – nodošanas akts. 
3.7.  Ja Piegādātājs noteiktā termiņā Preci (visu vai daļu no tās) nav piegādājis, tiek sastādīts Akts, kurā Pasūtītājs norāda piegādes termiņa nokavējumu.
3.8.  Ja Piegādātājs piegādājis nekvalitatīvu vai Tehniskajā specifikācijā noteiktajām prasībām neatbilstošu Preci, tiek sastādīts Defekta akts, kurā Pasūtītājs norāda konstatētos defektus, defektu novēršanas veidu un termiņu.
3.9.  Pasūtītājs var nosūtīt pretenziju par Preces kvalitāti vai bojājumiem rakstiski, izmantojot e-pastu adresi: info@rantzows.lv
3.10. Piegādātājs atklātos defektus un/vai trūkumus novērš uz sava rēķina, nodrošinot Preces apmaiņu un/vai trūkstošās Preces piegādi 10 (desmit) kalendāro dienu laikā no Pasūtītāja pretenzijas saņemšanas brīža.
3.11. Iestājoties Līguma 3.7. vai 3.8. punktu nosacījumiem, Pieņemšanas – nodošanas akta parakstīšana ir iespējama vienīgi pēc Defekta akta un/vai Akta norādīto trūkumu pilnīgas novēršanas.
3.12. Strīdi par Preces atbilstību šī Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtīja viedokli, Piegādātājs novērš attiecīgos Preces trūkumus, kā arī Pasūtītāja noteiktajā termiņā un kārtībā sedz eksperta pieaicināšanas izmaksas. 
4. Garantijas nosacījumi
4.1. Piegādātājs garantē, ka Prece atbilst Līguma un tā pielikumu nosacījumiem un Latvijas Republikas normatīvajos aktos noteiktajām prasībām, kā arī garantē, ka tiks piegādātas jaunas, nelietotas Preces.
4.2. Piegādātājs Precēm nodrošina vismaz Līguma 1. pielikumā noteikto garantijas termiņu. Garantija attiecas gan uz Preci, gan arī uz tās sastāvdaļām.
4.3. Gadījumā, ja no Pasūtītāja vainas neatkarīgu iemeslu dēļ, Precēm garantijas termiņā rodas kāds bojājums vai defekts, vai Prece neatbilst Līguma noteikumiem, vai Prece nestrādā atbilstoši tās darbības kvalitātes prasībām, Pasūtītājs noformē Defekta aktu 2 (divos) eksemplāros, pa vienam eksemplāram katrai Pusei, nepieciešamības gadījumā pieaicinot citus ekspertus vai speciālistus. Pēc piegādāto Preču Defekta akta noformēšanas Pasūtītājs nekavējoties par to informē Piegādātāju izmantojot Līguma 7.1.2. punktā norādīto e-pasta  adresi, un nosūta Piegādātājam 1 (vienu) Defekta aktu eksemplāru pa pastu vai e-pastu. Piegādātājs bez papildus samaksas pēc Pasūtītāja izvēles:
4.3.1. Nekvalitatīvas Preces 10 (desmit) kalendāro dienu laikā no Pasūtītāja pretenzijas saņemšanas dienas nomaina pret Precēm, kuras Pasūtītājs atzīst par atbilstošām Līguma prasībām;
4.3.2. atmaksā Pasūtītājam naudu, kas Piegādātājam samaksāta par nekvalitatīvām Precēm.
4.4. Pēc Līguma 4.3.2. punktā norādītā maksājuma saņemšanas Pasūtītājs atgriež Piegādātājam nekvalitatīvās Preces, par ko Pušu pārstāvji paraksta Defekta aktu.
4.5. Piegādātājs ir atbildīgs par zaudējumiem, kas Pasūtītājam radušies no Preces darbības pārtraukuma, ja tas bez Pasūtītāja vainas noticis Preču garantijas termiņā.
5. Pušu atbildība
5.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī Puses Līguma izpildē iesaistīto trešo personu darbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
5.2. Par Līguma 2.4. punktā noteiktā termiņa neievērošanu Pasūtītājs maksā Piegādātājam līgumsodu par saistību neizpildi 0,5% (nulle komats piecu procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentu) no nokavētā maksājuma kopējās summas.
5.3. Par Līguma 3.1. punktā noteikto termiņu neievērošanu Piegādātājs maksā Pasūtītājam līgumsodu par saistību neizpildi laikā 0,5% (nulle komats piecu procentu) apmērā par katru nokavēto dienu no neizpildīto saistību Iepirkuma daļā norādītās Līguma summas, bet ne vairāk kā 10% (desmit procenti) no neizpildīto saistību Iepirkuma daļā norādītās Līguma summas.
5.4. Par Līguma 3.10. un 4.3.1. punktā noteikto termiņu neievērošanu Pasūtītājs ir tiesīgs pieprasīt no Piegādātāja līgumsodu 0,1% (nulle komats viena procenta) apmērā no nekvalitatīvo Preču summas par katru nokavēto dienu, bet ne vairāk kā 10% (desmit procentu) no nekvalitatīvo Preču summas.
5.5. Aprēķinātās līgumsoda summas Pasūtītājs tiesīgs ieturēt no samaksas par iegādāto Preci, rakstiski par to informējot Piegādātāju.
5.6. Līgumsoda samaksa neatbrīvo Puses no Līguma saistību tālākas izpildes.
6. Nepārvarama vara
6.1. Puses tiek atbrīvotas no atbildības par daļēju vai pilnīgu Līgumā noteikto saistību neizpildīšanu, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma parakstīšanas dienas, un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanas un stāšanās spēkā, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai.
6.2. Pusei, kura atsaucas uz nepārvaramas varas vai ārkārtējā rakstura apstākļu darbību, ne vēlāk kā 3 (trīs) darba dienu laikā par šādiem apstākļiem rakstveida jāziņo otrai Pusei. Paziņojumā jānorāda, kādā termiņā pēc viņu uzskata ir iespējama un paredzama viņu Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana otrai Pusei liedz tiesības atsaukties uz nepārvaramas varas apstākļiem.
6.3. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laiku posmu, kas ļautu pilnībā izpildīt šajā Līgumā paredzētas saistības.
6.4. Ja Līguma 6.1. punktā minētie apstākļi turpinās ilgāk par 1 (vienu) mēnesi, Puses vienojas par saistību izpildes atlikšanu, izbeigšanu vai turpināšanas procedūru.
7. Pušu pārstāvji
7.1. Puses vienojas, ka ar Līguma izpildi saistītos jautājumus risinās šādi Pušu pārstāvji:
7.1.1. Pasūtītāja pārstāvis: (Ilze Cunska, t.26459629; icunska2@edu.riga.lv
7.1.2. Piegādātāja pārstāvis: Ervīns Aprups, t.22831980; info@rantzows.lv 
7.2. Pasūtītāja pārstāvim ir šādas tiesības:
7.2.1. pieteikt un saskaņot Preču piegādes laiku;
7.2.2. veikt Preču pieņemšanu atbilstoši Tehniskās specifikācijas prasībām;
7.2.3. pieteikt pretenzijas par Līguma saistību pienācīgu neizpildi;
7.2.4. parakstīt Pieņemšanas – nodošanas aktu, Aktu un Defekta aktu, attaisnojuma dokumentu;
7.2.5. risināt jautājumus, kas saistīti ar piegādāto Nekvalitatīvu Preci, tai skaitā Preces apmaiņu pret atbilstošas kvalitātes Preci;
7.2.6. risināt citus organizatoriskos jautājumus, kas saistīti ar Līguma izpildi.
7.3. Pušu pārstāvjiem nav tiesību veikt labojumus vai izdarīt grozījumus Līgumā vai tā pielikumos.
7.4. Pušu pārstāvji, veicot savstarpējo saraksti, izmanto Līguma 7.1. punktā minētos sakaru līdzekļus un to rekvizītus (e-pasta adreses un tālruņu numurus).
8. Strīdu risināšanas kārtība
8.1. Ja Pušu starpā rodas strīds vai nesaskaņa, kas saistīti ar Līguma izpildi, Puses pieliek visas pūles to atrisināšanai pārrunu ceļā.
8.2. Gadījumā, ja Puses 15 (piecpadsmit) dienu laikā nespēs vienoties, strīds risināms Latvijas Republikas spēkā esošo normatīvo aktu un saistošo starptautisko tiesību normu noteiktajā kārtībā Latvijas Republikas tiesā.
8.3. Visus pārējos jautājumus, kas nav atrunāti Līgumā, regulē Latvijas Republikas likumos un citos normatīvajos aktos noteiktās materiālo un procesuālo tiesību normas.
9. Līguma darbības termiņš, grozīšana, un tā izbeigšanas kārtība
9.1. Līgums stājas spēkā ar tā abpusēju parakstīšanas brīdi un ir spēkā līdz 27.09.2027. vai saistību pilnīgai izpildei.
9.2. Pusēm vienojoties, ievērojot Publisko iepirkumu likuma 61. panta nosacījumus, Līgumā var tikt izdarīti labojumi, grozījumi un papildinājumi. Visi labojumi, grozījumi un papildinājumi tiek veikti rakstiski, un tie stājas spēkā tikai tad, kad tos ir parakstījušas abas Puses.
9.2.1. ja grozījumi Līgumā nemaina Līguma vispārējo raksturu un tie ir nebūtiski vai būtiski un tiek izdarīti PIL 61. panta trešajā daļā minētajos gadījumos, tajā skaitā par līgumcenas maiņu, grozījumiem Līguma 1.pielikumā Tehniskā specifikācijā, Preces piegādes termiņa pagarināšanu.
9.3. Pasūtītājs ir tiesīgs vienpusēji atkāpties no Līguma, rakstiski paziņojot par to Piegādātājam, ja Piegādātājs:
9.3.1. nenodod Pasūtītājam Preces Līguma 3.1. punktā noteiktajā termiņā, adresē;
9.3.2. kavē Līguma 3.10. punktā norādīto termiņu ilgāk par 10 (desmit) kalendārajām dienām;
9.3.3. ja izpildās kāds no Publisko iepirkumu likuma 64. panta pirmās daļas nosacījumiem.
9.4. Piegādātājs ir tiesīgs vienpusēji atkāpties no Līguma, ja Pasūtītājs kavē Līguma 2.5. punktā norādīto termiņu ilgāk par 30 (trīsdesmit) kalendārām dienām.
9.5. Vienpusējas atkāpšanās no Līguma gadījumā, Puse rakstiski pa pastu vai ar drošu elektronisko parakstu nosūta otrai Pusei paziņojumu par atkāpšanos no Līguma, pamatojoties uz Līguma 9.3. vai 9.4. punktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7. (septītajā) dienā pēc tā nodošanas pastā vai e-pasta, parakstītā ar drošu elektronisko parakstu nosūtīšanas.
9.6. Ja Līgums tiek izbeigts pamatojoties uz Līguma 9.3.2. punktu, tad Piegādātājam ir pienākums 5 (piecu) darba dienu laikā pēc Līguma 9.3.2. punktā minētās informācijas saņemšanas atmaksāt Pasūtītājam par Nekvalitatīvām Precēm saņemto summu un līgumsodu. Pēc tam, kad Pasūtītājs saņēmis šajā punktā minētos maksājumus, Pasūtītājs atgriež Piegādātājam visas Nekvalitatīvās Preces.
9.7. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Līgumā norādīto Preci un/vai tās sastāvdaļu ar ekvivalentu Preci un/vai tās sastāvdaļu, ja tās piedāvātā cena nepārsniedz sākotnējā piedāvājumā norādīto un pēc Līguma noslēgšanas ražotāji Precēm un/vai tās sastāvdaļām ir radījuši inovatīvus risinājumus, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma norises laikā, vai arī tā vairs netiek ražota. 
9.8. Lai izmantotu Līguma 9.7. punktā noteiktās tiesības, Piegādātājs nekavējoties paziņo Pasūtītājam, par 9.7. punktā minēto nosacījumu iestāšanos un, nepārsniedzot Līguma 3.1.punktā noteikto termiņu, iesniedz Pasūtītājam informāciju par piedāvāto Preci, no kuras Pasūtītājs var pārliecināties, ka piedāvātā Prece atbilst Līguma tehniskajai specifikācijai.
9.9. Pēc Līguma 9.7. punktā norādītās informācijas saņemšanas Pasūtītājs izvērtē šīs informācijas atbilstību 9.7. punkta nosacījumiem. Ja Pasūtītājs piekrīt grozījumu veikšanai, tad vienošanās par grozījumiem kļūst par neatņemamu Līguma sastāvdaļu. Šādā gadījumā Piegādātājam Līguma 5.3. punktā noteiktais sods par Preces piegādes nokavējumu netiek piemērots, un Puses ir tiesīgas vienoties par Līguma termiņa pagarinājumu, kas ir nepieciešams Preces piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Līguma termiņu proporcionāli laikam, kas jau pagājis kopš Līguma noslēgšanas brīža.
9.10. Līguma 9.7. punktā noteikto Puses apņemas izmantot ar mērķi Pasūtītājam iegūt iespēju gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.
10. Citi noteikumi
10.1. Mainot savu nosaukumu, adresi vai citus rekvizītus, tai skaitā mainoties Pušu pārstāvjiem, tās tālruņa numuram vai e-pasta adresei, katra Puse apņemas 3 (trīs) darba dienu laikā rakstiski paziņot otrai Pusei par izmaiņām. Ja Puses neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi. Šajā gadījumā atsevišķi Līguma grozījumi netiek gatavoti.
10.2. Piegādātājs garantē konfidencialitātes principa ievērošanu un apņemas nenodot trešajām personām Pasūtījuma izpildes gaitā iegūto informāciju par Pasūtītāju, Pasūtījuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.
10.3. Līgums sastādīts latviešu valodā, divos eksemplāros uz 5 (piecām) lapām ar pielikumu uz 1 (vienas) lapas, Pusēm ir pieejams abpusēji parakstīts Līgums elektroniskā formātā..
10.4. Visi Līguma pielikumi ir Līguma neatņemamas sastāvdaļas. Līguma pielikumā:
10.4.1. 1. pielikums: “Preču tehniskā specifikācija un finanšu piedāvājums” uz 1 (vienas) lapas.
11. Pušu rekvizīti
	Pasūtītājs: 

Rīgas Basketbola skola
Krišjāņa Barona iela 107, Rīga, LV 1012
Tālrunis: 67276715
e-pasts: bskriga@riga.lv
Norēķinu rekvizīti:
Rīgas valstspilsētas pašvaldība
Juridiskā adrese: Rātslaukums 1, 
Rīga, LV-1050
NMR kods: 90011524360 
PVN. reģ. Nr.: LV90011524360
“Luminor Bank AS” Latvijas filiāle
RIKOLV2X
LV63RIKO0021000916071
RD iestādes kods: 2102478


Direktore S. Vārpiņa 
Dokumenta abpusējas parakstīšanas datums ir pēdējā parakstītāja laika zīmoga datums un laiks

	Piegādātājs: 

SIA “RANTZOWS SPORT”


Reģ. Nr. 40003528045

Zāļu iela 6, Rīga, LV-1004
t.67040731; 29276993

Bankas rekvizīti:

SEB banka
UNLALV2X
LV78UNLA0001019469983



Valdes loceklis E. Aprups
Dokumenta abpusējas parakstīšanas datums ir pēdējā parakstītāja laika zīmoga datums un laiks






28

